রাজবাড়ী প্রতিনিধি ১:২৯ অপরাহ্ণ, অক্টোবর ১৭, ২০১৯
রাজবাড়ী গোয়ালন্দের ঢাকা-খুলনা মহাসড়কের পদ্মার মোড় থেকে সাতক্ষীরা গামী ঈগল পরিবহনের একটি যাত্রীবাহী বাস থেকে নারী পুরুষসহ ৮ রোহিঙ্গাকে আটক করেছে পুলিশ।
বৃহস্পতিবার সকাল সাড়ে ৭ টার দিকে গোয়ালন্দ ঘাট থানা পুলিশ তাদের আটক করে। গোয়ালন্দ ঘাট থানার ওসি রবিউল ইসলাম বিষয়টি নিশ্চিত করেন।
আটককৃতদের মধ্যে পাঁচজন (নুর কলেমা, মিনারা বেগম, জহুরা, খুসনামা বেগম, রশিদা) মহিলা ও তিন জন (রশিদউল্লাহ, কামাল ও মীর জাফর) পুরুষ রোহিঙ্গা নাগরিক রয়েছে।
গোয়ালন্দ ঘাট থানার ওসি রবিউল ইসলাম জানান, গোপন সংবাদের ভিত্তিতে তার নের্তৃত্বে ঢাকা-খুলনা মহাসড়কের পদ্মার মোড় এলাকা থেকে চট্টগ্রাম থেকে ছেড়ে আসা সাতক্ষীরা গামী ঈগল পরিহনের একটি বাস থেকে অভিযান চালিয়ে নারী ও পুরুষসহ ৮ রোহিঙ্গাকে আটক করছেন।
তবে রোহিঙ্গারা বলেছেন তারা বেনাপোল যাচ্ছিল। আটকৃতদের মধ্যে রশিদউল্লাহ কিছু কিছু বাংলা বলতে পারে এবং তিনিই সবাইকে গাইড নিয়ে যাচ্ছিলেন বলে জানান ওসি রবিউল ইসলাম। রশিদউল্লাহ ও নুর কলেমা স্বামী ও স্ত্রী বলে তাদের দাবি।